উপজেলা স্বাস্থ্য কমপ্লেক্স সূত্রে জানা গেছে, গাইনি বিশেষজ্ঞ শেখ ফারহানা হুদা গত ৩০ নভেম্বর যোগদান করার পর থেকে হাসপাতালে অনুপস্থিত রয়েছেন। শিশু বিশেষজ্ঞ মিরাজ আলী সপ্তাহে রোববার ও মঙ্গলবার কমপ্লেক্সে আসেন। মেডিসিন বিশেষজ্ঞ মাহবুবুল আলম গত ২৮ অক্টোবর যোগদানের পর থেকে নিয়মিত কমপ্লেক্সে আসেন না। এখানে ৫০টি শয্যা থাকার কথা থাকলেও আছে মাত্র ৪০টি। সার্জারি বিশেষজ্ঞ এবং অবেদনবিদ না থাকায় ২০১৪ সাল থেকে অস্ত্রোপচারকক্ষ বন্ধ রয়েছে। এতে অস্ত্রোপচারের সরঞ্জাম মরিচা পড়ে নষ্ট হয়ে যাচ্ছে।